

TENDER
Poziv za pružanje usluge – dizajn i izrada novog projektnog web sajta sa integrisanom online platformom za registraciju učesnika

Projekat: 
Projekat „Inclusive activation“ koji se realizuje u okviru prekogranične saradnje između Crne Gore i Kosova, uz finansijsku podršku Evropske unije.














	TENDERSKA DOKUMENTACIJA ZA POJEDNOSTAVLJENU PRECEDURU NABAVKI 






DIO A: INFORMACIJE ZA PONUĐAČA
Ovaj dokument sadrži sljedeće dijelove:
· Uputstvo ponuđaču
· Tehničke specifikacije/potrebne usluge
· Tabela administrativne usklađenosti

	INSTRUKCIJE ZA PONUĐAČA


1.  INFORMACIJE O DOSTAVLJANJU PONUDA
Predmet ugovora:
Predmet ovog ugovora je:
1. Implementacija usluga dizajna, izrade i tehničke podrške novog, zasebnog projektnog web sajta, sa posebnom online platformom za registraciju učesnika u projektnim aktivnostima, kako je naznačeno u tehničkim informacijama u dijelu „Potrebne usluge“ ovog dokumenta;
Rok za podnošenje ponuda:
Rok za podnošenje ponuda je 20.11.2026. godine. Bilo koja ponuda pristigla nakon ovog roka automatski će biti odbijena.
Adresa i značenje za podnošenje ponuda:
Ponuđači će predati svoje ponude koristeći:
· standardni obrazac za podnošenje ponuda i tehničku ponudu, dostupni u dijelu B tenderske dokumentacije i
· finansijsku ponudu koja je dostupna u dijelu C ovog tenderskog dosijea. Finansijsku ponudu potrebno je dostaviti u posebnoj koverti.                                                            
Ponude se dostavljaju e-poštom na adresu  konkursi@juventas.me sa naslovom „Poziv za prijavu za pružanje usluge – izrada novog projektnog web sajta i online platforme za registraciju učesnika“ ponuđač će dostaviti skeniranu potpisanu originalnu ponudu. Naručilac može odbiti sve ponude koje ne koriste propisani obrazac.
Ko može da se prijavi na tender:
Pravo učešća na ovom tenderu imaju pravna i fizička lica sa iskustvom u obavljanju djelatnosti izrade web sajtova i digitalnih rješenja.
Dokumentacija koju ponuđač dostavlja:
Pored ponude, ponuđač je dužan dostaviti sljedeću prateću dokumentaciju (u skeniranim verzijama):
Za pravna lica:
· Izvod iz Centralnog registra privrednih subjekata (CRPS) ili drugog nadležnog registra;
· Portfolio i reference – linkove na realizovane poslove, sa kratkim opisom uloge ponuđača u svakom projektu;
· Podatke o timu koji će raditi na izradi sajta (biografije ključnih članova);
· Izjavu o prihvatanju uslova tenderske dokumentacije;
· Bankovne podatke o računu na koji će se vršiti isplate.
Za fizička lica:
· Kopiju lične karte/pasoša;
· Portfolio i reference – linkove na realizovane poslove;
· Kratku biografiju;
· Izjavu o prihvatanju uslova tenderske dokumentacije;
· Bankovne podatke o računu na koji će se vršiti isplate.



1. TEHNIČKE INFORMACIJE
Ponuđači su dužni pružiti usluge kako je naznačeno u dijelu ‘’Potrebne usluge’’ ovog dokumenta. U tehničkoj ponudi ponuđači će navesti više detalja o isporukama, u skladu sa obrascima koje popunjava.

1. FINANSIJSKE INFORMACIJE

Ponuđače podsjećamo da je maksimalna raspoloživa vrijednost ugovora 4.200,00 EUR (bez PDV-a).

Navedeni iznos predstavlja ukupnu vrijednost usluge koja obuhvata sve troškove potrebne za realizaciju predmetne nabavke.

Poreski tretman usluge i eventualno oslobađanje od PDV-a primjenjuju se u skladu sa relevantnom projektnom dokumentacijom i važećim propisima.

Način isplate: 

	Tranša
	Uslov isplate
	% vrijednosti ugovora
	EUR

	1
	Potpisivanje ugovora (avans)
	30%
	

	2
	Prihvatanje idejnog rješenja i funkcionalne verzije novog web sajta, uključujući projektnu sekciju i online sistem za registraciju
	40%
	

	3
	Lansiranje sajta, obuka administratora i primopredaja
	30%
	

	
	Ukupno
	100%
	




1. DODATNE   INFORMACIJE
Kriterijum za dodjelu je najbolja vrijednost za novac, težina 50% tehničkog kvaliteta i 50% cijene.
Ponuđači će biti obaviješteni o rezultatima postupka ocjenjivanja.
Procijenjeno vrijeme odgovora ponuđačima je 15 dana od krajnjeg roka za podnošenje ponuda.

Evaluacija prijava i kriterijumi za dodjelu
Prva faza procesa ocjenjivanja biće tehnička provjera, kada će Komisija za ocjenu proći kroz sve prijave kako bi provjerila jesu li u skladu sa kriterijumima navedenim u tehničkim informacijama u dijelu „Potrebne usluge“ ovog dokumenta, kao i da li ponuda sadrži sve djelove kako je navedeno u odjeljku tehničkih podataka ovog dokumenta. Samo ponude koje zadovoljavaju sve zahtjeve ići će u fazu evaluacije.
Ponudama koje su prošle tehničku provjeru pristupiće se na osnovu sljedećih kriterijuma:

	Br.
	Kriterijum
	Maksimalan broj poena

	1.
	Tehnički kvalitet i detaljan opis usluge koja se nudi (metodologija, portfolio/reference, predloženo tehničko rješenje) – specifikacija iz dijela „Potrebne usluge“
	40

	2.
	Reference tima
	10

	3.
	Finansijska ponuda
	50

	
	Ukupno
	100



      
	POTREBNE USLUGE / TEHNIČKE SPECIFIKACIJE



	Broj Predmeta
	Potrebne usluge

	1.
	Dizajn i izrada novog, zasebnog projektnog web sajta

	2.
	Izrada posebne projektne platforme sa informacijama o projektu, aktivnostima, novostima i rezultatima

	3.
	Razvoj i integracija online sistema za registraciju učesnika u projektnim aktivnostima

	4.
	Implementacija višejezičnosti – crnogorski i albanski 

	5.
	Povezivanje novog projektnog sajta sa postojećim web sajtom Juventasa putem posebnog dugmeta/linka

	6.
	Implementacija CMS-a i obuka administratora

	7.
	Podrška pri odabiru/podešavanju hostinga i domena

	8.
	Tehnička podrška, testiranje i puštanje sajta u rad



Opis potrebnih usluga:
1. Dizajn i izrada novog projektnog web sajta
Predmet usluge je dizajn i izrada potpuno novog, zasebnog web sajta namijenjenog predstavljanju i promociji projekta koji se realizuje u okviru prekogranične saradnje između Crne Gore i Kosova.
Novi web sajt treba da funkcioniše kao samostalna digitalna platforma, sa sopstvenim vizuelnim identitetom, strukturom, navigacijom i sistemom za upravljanje sadržajem.
Web sajt će funkcionisati kao zasebna projektna platforma, povezana sa postojećim sajtom Juventasa putem posebnog dugmeta ili linka.
Web sajt treba da sadrži najmanje sljedeće elemente:
· Početnu stranu sa osnovnim informacijama o projektu, aktuelnostima i najavama aktivnosti;
· Informacije o projektu – ciljevi, očekivani rezultati, projektni partneri i osnovne informacije o prekograničnoj saradnji;
· Sekciju „Aktivnosti“ – pregled planiranih i realizovanih projektnih aktivnosti;
· Sekciju „Javni pozivi“ – informacije o otvorenim pozivima i mogućnostima za učešće;
· Kalendar događaja – pregled predstojećih obuka, radionica, sastanaka i drugih projektnih aktivnosti;
· Vijesti i aktuelnosti;
· Sekciju „Rezultati“ – predstavljanje ostvarenih rezultata projekta;
· Dokumenta i publikacije – prostor za objavljivanje izvještaja, vodiča, edukativnih materijala i drugih relevantnih dokumenata;
· Sekciju o prekograničnoj mreži mladih preduzetnika i mogućnostima za umrežavanje;
· Online sistem za registraciju učesnika u projektnim aktivnostima;
· Prilagođenost mobilnim uređajima (responsive dizajn);
· Osnovnu SEO optimizaciju i mogućnost integracije alata za analitiku radi praćenja posjećenosti sajta.
Sajt treba da bude jednostavan za korišćenje, vizuelno pregledan i prilagođen različitim kategorijama korisnika, uključujući mlade, preduzetnike, poslodavce i druge zainteresovane strane iz Crne Gore i Kosova.
Napomena: Dizjan treba da odgovara dizajniranom logou projekta, dostupnog u objavi tendera.
2. Posebna projektna platforma i sadržaj
U okviru novog web sajta potrebno je razviti jasno strukturiranu projektnu platformu koja će služiti kao centralno mjesto za informisanje, komunikaciju, uključivanje korisnika i promociju projektnih rezultata.
Platforma treba da sadrži sve ključne informacije o projektu, uključujući ciljeve, aktivnosti, mogućnosti za učešće, javne pozive, kalendar događaja, rezultate i publikacije.
Posebno je potrebno obezbijediti:
· Pregled projektnih aktivnosti i mogućnosti za uključivanje mladih, preduzetnika i poslodavaca;
· Informacije o obukama, stručnim praksama i mogućnostima za dodjelu vaučera;
· Informacije o mogućnostima za uključivanje u prekograničnu mrežu mladih preduzetnika;
· Prostor za objavljivanje javnih poziva i prijavnih formulara;
· Kalendar projektnih aktivnosti i događaja;
· Objavljivanje vijesti, informacija o realizovanim aktivnostima i projektnih rezultata;
· Prostor za objavljivanje i preuzimanje publikacija, izvještaja i edukativnih materijala.
Projektna platforma treba da predstavlja centralno digitalno mjesto za sve online projektne aktivnosti, uključujući registraciju učesnika, online sastanke, događaje za umrežavanje i distribuciju edukativnih materijala.
3. Razvoj i integracija online sistema za registraciju učesnika
Jedna od ključnih funkcionalnosti novog web sajta biće razvoj i integracija digitalnog sistema za registraciju zainteresovanih učesnika u projektnim aktivnostima.
Platforma treba da omogući mladima, preduzetnicima, poslodavcima i drugim relevantnim akterima da se jednostavno informišu o dostupnim mogućnostima i podnesu online prijavu za učešće u projektnim aktivnostima.
Sistem za registraciju treba da sadrži najmanje sljedeće funkcionalnosti:
· Online prijavne formulare za različite projektne aktivnosti;
· Mogućnost prijavljivanja za obuke, stručne prakse, vaučere i druge projektne mogućnosti;
· Mogućnost prijave za učešće u prekograničnoj mreži mladih preduzetnika;
· Prikupljanje osnovnih podataka o zainteresovanim učesnicima putem strukturiranih prijavnih formulara;
· Mogućnost odabira konkretne aktivnosti ili javnog poziva za koji se korisnik prijavljuje;
· Automatsku potvrdu o uspješno podnesenoj prijavi;
· Administratorski pristup pristiglim prijavama;
· Mogućnost pregleda, upravljanja i izvoza podataka o registrovanim učesnicima.
Sistem treba da bude jednostavan za korišćenje, prilagođen mobilnim uređajima i integrisan u strukturu novog web sajta.
Prilikom razvoja sistema potrebno je voditi računa o zaštiti ličnih podataka korisnika i primjeni odgovarajućih mjera sigurnosti, u skladu sa važećim propisima.
4. Višejezičnost web sajta
Novi web sajt i projektna platforma moraju biti u potpunosti dostupni na tri jezika:
· Crnogorski;
· Albanski;
· Engleski*.[footnoteRef:1] [1:  Opciono] 

Primarna verzija sajta biće na crnogorskom jeziku, dok će potpuni prevod na albanski i engleski jezik osigurati dostupnost informacija korisnicima iz obje zemlje.
Sistem treba da omogući jednostavno prebacivanje između jezičkih verzija putem jasno vidljivog odabira jezika.
Višejezičnost treba da obuhvati sve ključne projektne informacije, uključujući opis projekta, aktivnosti, javne pozive, prijavne formulare, kalendar događaja, vijesti, rezultate i publikacije.
5. Povezivanje novog projektnog sajta sa postojećim web sajtom Juventasa
Novi projektni web sajt treba da bude povezan sa postojećim institucionalnim web sajtom organizacije Juventas – www.juventas.me.
Povezivanje će se realizovati postavljanjem posebnog, jasno vidljivog dugmeta ili linka na postojećem sajtu Juventasa, koji će korisnike direktno usmjeravati na novi projektni web sajt.
6. Implementacija CMS-a i obuka administratora
· CMS (npr. WordPress ili ekvivalent) koji omogućava internom timu Juventasa samostalno ažuriranje sadržaja bez poznavanja programiranja;
· Mogućnost upravljanja sadržajem na crnogorskom, albanskom i engleskom jeziku;
· Mogućnost samostalnog dodavanja i izmjene vijesti, javnih poziva, događaja, publikacija i drugih projektnih materijala;
· Mogućnost administriranja online prijava i pregleda registrovanih učesnika;
· Obuka za najmanje 2 zaposlena Juventasa za samostalno upravljanje sadržajem novog projektnog sajta i online platforme;
· Predaja svih pristupnih podataka, izvornog koda i administratorskih prava Juventasu po završetku izrade.
7. Podrška pri odabiru/podešavanju hostinga i domena
Ponuđač obezbjeđuje hosting i registraciju domena, ili daje preporuku i tehničku podršku pri izboru odgovarajućeg hostinga i domena, u dogovoru sa Juventasom.
Novi projektni sajt treba da ima zasebnu web adresu, nezavisnu od postojeće web adrese Juventasa, uz mogućnost povezivanja putem dugmeta ili linka na postojećem sajtu organizacije.
8. Tehnička podrška, testiranje i puštanje u rad
Ponuđač je dužan da obezbijedi tehničku podršku prilikom implementacije i puštanja sajta u rad, uključujući:
· Testiranje funkcionalnosti svih sekcija i elemenata sajta;
· Testiranje online sistema za registraciju učesnika;
· Provjeru ispravnosti svih jezičkih verzija;
· Provjeru prikaza i funkcionalnosti na različitim uređajima;
· Provjeru povezivanja novog sajta sa postojećim web sajtom Juventasa;
· Otklanjanje eventualnih tehničkih grešaka prije puštanja sajta u rad.
Ponuđač treba da obezbijedi tehničku podršku i otklanjanje grešaka u garantnom periodu nakon lansiranja sajta, u skladu sa uslovima definisanim ponudom i ugovorom.
9. Rok isporuke
Novi projektni web sajt, uključujući sve predviđene funkcionalnosti i online platformu za registraciju učesnika, mora biti u potpunosti izrađen, testiran i pušten u rad u roku od 60 dana od dana potpisivanja ugovora.

	TABELA ADMINISTRATIVNE USKLAĐENOSTI (popunjava naručilac posla)


(popunjava naručilac posla)
Naslov ugovora: Izrada novog projektnog web sajta sa posebnom online platformom za registraciju učesnika.
	Broj tenderske koverte
	Ime ponuđača
	Da li ponuđač ispunjava uslove?
	Da li je dokumentacija kompletna? (D/N)
	Da li je jezik adekvatan? (D/N)
	Da li je obrazac za podnošenje ponuda popunjen? (D/N)
	Da li su ispoštovani ostali administrativni zahtjevi? (D/N/NP)
	Opšta odluka (Prihvati/Odbaci)

